
Animalizacija portreta 

Prije tačno osam godina imao sam izuzetnu 
čast da govorim o jednoj naročitoj definiciji svijeta, 
definiciji koju je, svojom glavom, smislio i svojom 
rukom majstora iscrtao Ilija Burić. Bilo je to u jednoj 
galeriji koje više nema јег su je izbrisale godine koje 
su zatim došle i navodno ekonomski duh koji su 
one donijele. 

A bila je to jedna inpresivna izložba portreta- 
izložba portreta na kojima su, takoreći bez ostatka, 
dominirale kravlje glave koje ste, bez sumnje, 
primijetili kao jednu od vizuelnih tema i ove izložbe 
večeras. Zašto kažem da je to toliko impresivno? 
Prije svega, zato što Burićev metod portretisanja 
počiva na nekoliko upadijivih, sasvim preciznih i, u 
najmanju ruku, zanimljivih poremećaja i izobličenja. 

Otkad je, naime, ljudska glava izgubila značaj 
koji je u svojim boljim vremenima, kažu, imala, 
portret (klasični, akademski i konvencionalni portret) 
je ostao bez svojeg glavnog junaka. Jesam li time 
гекао da su i portret i njegov glavni junak propali, 
ne znam- ali, u svakom slučaju, Burićeva likovna 
dovitljivost se sastojala iz toga što je on portret sasvim 
izobličio pa je u njega, na mjesto Ijudske, namjestio 
kravlju glavu. I već sama ova zamjena svjedoči o 
tome da je u pitanju umjetnik koji zna šta radi i koji 
zna o čemu se radi- pa, prema tome, u njoj ne treba 
gledati pakost ili ograničenost umjetnika već, prije 
svega, njegovu intuiciju, Ali to još uvijek nije sve i ja 
imam da kažem još nešto: 

Burićev junak portreta, kojeg samo u 
nedostatku boljeg izraza možemo nazvati ’krava” i 
sam je, pri tome, pretrpio vrlo znatna oštećenja. Jer 
da bi je učinio dostojnom portreta, Burić je i kravu 
izobličio. Prvo tako što ju je isključio iz one pastoralne 
situacije u kojoj je slabiji umjetnici i dalje vide i time 
joj oduzeo onaj naivni i bljutavi romantizam u koji 
više ni ona (naime, krava) ne vjeruje, a zatim tako 
Što joj je podario Ijudski karakter - i ja se u potpunosti 
slažem sa vama: nije je učinio srećnom ! 

Burić međutim, nipošto ne zbija šale, Slikar 
koji je, kao on, svoje prve i osnovne korake 
podešavao prema njemačkoj ekspresionističkoj grupi 
”Most” (”Der Brucke”), takav, slikar ne zbija šale. 


Umjesto toga on svoje operacije vodi do kraja te 
upravo zato je svaka od njegovih čovjekolikih krava 
tj, svi ovi ”minotauri" ( ako se slažete da ih po uzoru 
na stare Grke tako nazovemo) zato su svi oni u 
psihološkom pogledu, u potpunosti opremljeni, 
otprilike kao što su i ljuđi. No, kad im je tako pripisao 
nesumnjivo ljudsku individualnost Burić se postarao 
da ova stvorenja, na svoj način, i razvrsta- i to je joŠ 
jedna njegova dovitljivost: jer on ih, razumije se, ne 
razvrstava u stada, on ih ređa u neku vrstu serija, a 
to su, opet, beskrajne serije po čemu treba da bude 
jasno da je ovdje u pitanju proces koji se teško može 
zaustaviti. U pitanju je, dakle, beskrajno ponavljanje 
pa bismo prosto, pomislili da se radi o opsesiji (što 
jeste tako) i da sve to prelazi u monotoniju, ali to 
već uopšte nije tako jer ovdje je (naime, u ovoj 
opsesiji) sadržan jedan potpuno egzaktan (i 
vjerovatno vrlo originalab) metod koji je otkrio ovaj 
slikar kako bi, pomoću njega, definisao svijet, svijet 
koji je, ako mogu da primjetim, iscrpio svoje 
samopoštovanje do one kritične mjere koja mu 
podiže rogove tačno na onom mjestu koje je 
određeno za zvijezdu. 

Pa, dobro, šta se dalje dešava sa ovim 
dvostrukim portretom i njegovom dvoličnom glavom? 
Kakva može da bude evolucija modernog 
minotaurusa ? U Burićevoj likovnoj percepciji, kao 
što vidimo, ovo se dvostruko biće i ova dvolična 
glava, očigledno (što će reći, na naše oči) preobličava 
u skoro sasvim apstraktnu kompoziciju, u kojoj, 
koliko ja mogu da vidim, ostaje sedimentirano jedno 
čisto stanje koje bismo mogli nazvati stanje precizne 
nostalgije. I bila je, zapravo, potrebna svojevrsna 
vizuelna matematika, kao uslov sine qua non (a na 
njoj je Burić radio godinama) da bi se iz onog 
dvostrukog portreta sedimentiralo stanje precizne 
nostalgije i u njega instalirao jedan imaginarni most 
(po drugi put pominjemo most, mada se on ne vidi) 
preko kojeg se uspostavlja veza sa jednom 
apstraktnom atmosferom i isto takvim zavičajem i u 
kojem su, kao što vidimo, figure i bića stopljena sa 
svojim, takođe, apstraktnim, pejzažom- i preko kojeg 
je (znači, još jednom: most!) ovaj umjetnik, iz likovne 
deftnicije o kojoj smo maločas govorili prešao u 
likovnu poeziju. Drugim riječima, Burić je, 
zahvaljujući tome, postao pjesnik, Svaka čast! 


Milorad Simunović 


(Tekst sa otvaranja izložbe u Centru savremene 
umjetnosti- Podgorica, maj, 1995 .) 

























Odavno 2namo da nigde kao u crtežu tvrdnja 
da je u umetnosti i za umetnika proces (trajanja rada, 
vreme prepušteno radu) presudniji od cilja 
(završenog deia, estetskog predmeta) ne nalazi jače 
i čvršće potvrde. Ali na svakom je pojedinom 
umetniku odanom crtežu/ crtanju da ovu staru istinu 
primeni i proveri u sopstvenoj praksi opsesivnog 
crtača, Evo jednog umetnika koji nije mogao drukčije 
nego da se već dugo i bez ikakve odstupnice preda 
opsesiji te prakse: za Iliju Burića crtanje postaje 
suđbina, crtež jedini plod kojim rađa ovo krajnje 
asketsko umetničko i životno opredelenje. U 
usamljeništvu mesta koje je za ovog umetnika ujedno 
prostor svakodnevnog postojanja i prostor 
neprekidnog rada nastaju mnogobrojni listovi 
olovkom, pre kao neki dnevnički zapisi, fragmenti 
neke gotovo beskrajne trake, nego kao pojedinačni 
rezultati koje bi iz te trake trebalo izdvajati po merilu 
estetske norme i kriterijumu usavršavanja crtačkog 
znanja. 

Postoji početna i za značenje ovih crteža 
jedna stalna i bitna tema: lik (i ujedno simbol) 
životinje, kontura koja iz celine ili detalja tog lika 
proizilazi i otuda čini samo jezgro svakog budućeg 
crteža. Ali nikakva anatomska pravilnost u prikazu 
tog lika ovde ne treba da se očekuje. Lik još G uvek) 
na ovim crtežima postoji, ali umesto opisa kao da iz 





sugestivnosti njegove predstave umetnik želi da crpi 
onu energiju sopstvene vitalnosti koju uključuje u 
nastanak crteža, koju upravo dokazuje tim svojim 
stalnim vraćanjem na prvobitnost procesa crtanja. 
Otda na ovim crtežima koliko ka sažimanju, 
koncentraciji na čistotu linije, uporedo postoji i težnja 
ka rasipanju, rasejavanju, rasprašivanju motiva. Јег, 
crtež se pri takvom postupku ne samo gradi nego i 
razara, olovka određuje formu ali ponegde i buši 
hartiju, dok gumica ponekad briše trag forme, ne da 
bi tu formu popravila i doradila nego da bi je upravo 
ostavila u stanju žive nezavršenosti. 

Kao ni u herojska vremena nastanka 
modeme, ni danas krajem veka zov za primamim 
nije iščezao iz poriva i potreba umetnika: mitsko, 
ritualno, izvomo, prirodno, spontano- naučavali su 
nekada Nolde, nedavno Beuys- ostaće u srcu 
umetnosti bez obzira na sve tekovine savremene 
civilizacije. Ali sve to ujedno osvešćeno spoznajama 
današnjeg umjetnika ^i njegovom neizbežnom 
samokritičnošću i samorefleksijom. Ovi crteži upravo 
su proizišli iz takve svesti: dovoljno su izvorni da ih 
ne naruši preterano eruditsko, dovoljno su eruditski 
da ih izvorno ne odvede izvan područja danas 
neminovne metajezičke prirode umetnosti. 

Ješa Denegri 

FHJGRAN12 NESTALOG SVJJETA 

Poput iskušenika, sa licem onog ko je 
najednom banuo i našao se u svijetu haosa i 
destrukcije; u vremenu u kome se piše sinopsis za 
posljednje dane, Шја Burić stvara takvom snagom i 
istrajnošću kao da ga se sav taj horor ne tiče. Čistim 
likovnim jezikom, svedenim na ono primarno-na 
crtež, što on i jeste, Burić poput drevnih 
staroslovenskih slavopisaca ”črtami i rezani”, ili poput 
tvorca runa, urezuje u čistu površinu papira 
filigranske zapise već 20 godina i na divno čudo 
traje: svodi i reducira likovni izraz do krajnjih 
mogućnosti, reklo bi se mirno, bez grča sigurnom 
rukom znalca. Medutim, Burićevi crteži, samo 
naizgled odaju djelo nastalo u kontrolisanoj i smirenoj 
lilfovnoj logici: sve se dešava suprotno. U vulkanskoj 
erupciji ispod njegove ruke, nastaju crteži kao kakvi 
mistični pečati, koji izranjanju iz nekog dalekog 
sjećanja, skinutog sa matrice ljudskog pamćenja i 
množe se, rekao bih, beskonačno. No, uprkos 
mnoŠtvu, sve djeluje kao jedno, kao cjelina. Čitav 
njegov opus je uzlazna linija koja se ne okončava. 
Naprotiv, ta sinusoida- kojom se umjetnik kreće 
sporim ali sigumim korakom koji ga čvrsto veže za 
do i lagano ali sigumo primiče prostoru do kojeg 
dopiru samo rijetki, za njega, postaje beskonačna 
prava na kojoj se ne smije zadržati, zastati, јег zna 
da bi tada bio kraj. 

Pravo je čudo kakva energija izbija iz tih 
uzastopnih rezova: kao da se bori sa kakvim oriješem 
po čijem licu zabada duboke tragove, Burić na isti 
način prilazi papiru na čiju čistu površinu 
donkihotovski juriša. I pored toga što zna da ga 
očekuje takva sudbina Burić, dugo neshvaćen, ide 
dalje: sam, usijan, kao da su mu neke skrivene 
baterije, čiji identitet ni on sam ne prepoznaje, 
nepotrošive. 


Međutim, sve bi bilo dobro kada bi se zadržali 
i ostali samo na likovnosti njegovog brojno 
zastrašujućeg opusa. Znajući da umjetničko djelo ima 
svoju metafiziku, razlikuje se, neko manje neko više, 
tek tada vidimo da nam Burić čitavo vrijeme kuje 
zavjeru: on je naprosto digao ruke od ’Vječnog” 
antropizma. Kao volšebnik Burić zamjenjuje glave: 
Ijudsku glavu za glavu životinje. Tačnije: stalni i jedini 
njegov motiv je (kadkad figura) uglavnom kravlja 
glava. Kakve ironije, podsmjeha, kakve nadmoći ima 
u toj idiotskoj ideji- Burić se unaprijed odriče čovjeka. 

Sjetimo se koliko mudrih i dičnih glava krasi 
istoriju i ispunjava bezbrojne muzeje i galerije. A on 
ne prestaje: predan kao posljednji isihast, da tim 
mitskim rezovima pravi geografiju kravlje glave, koja 
bi, kada bi je uveličali, ličila najprije na urbane ostatke 
latinoameričkih civilizacija. Kao da su te zauzmen 
crte tragovi avenija, kao zao predznak- naša 
civilizacija, ubrzo će postati neko kosmičko sjećanje, 
razumljivo bez nas. 

Nesumljivo ta lapidarna poruka sa Burićevih 
crteža, koji me podsjećaju na pismene ostatke 
vinčanske ili starčevačke civilizacije, ili, pak, na 
etrursko linearno A i B pismo, djeluje i plijeni, I 
Burić zadaje probleme zabadajući nož onima koji ga 
ne shvataju, isto kao i pismo tih starih civilizacija, 
koje bezbrojni lingvisti još uvijek ne uspijevaju da 
odgonetnu. 

Začuđujuća je sinteza prvobitnog čovjeka 
(kojoj se Burić primiče), neopterećen je civilizacijom 
kao mi, koja se sve više pojavljuje kao balast, kao 
bolest, a svijet kao velika kloaka, kroz koju ćemo 
uskoro svi skliznuti. Međutim, nezavisan od panike 
koja nas je sve, kao ”u posljednjem vremenu” 
zadesila, Burić kao da posjeduje sopstvenu hemisferu: 
nezainteresovan za potrošljivost života, donkihotski 
traje, naočigled našeg beznada. 

Branko Sjekloća jun, 1995. 

